Kokkedoor: Ontmoet Hendry Olivier
JY LEES NOU Kokkedoor: Ontmoet Hendry Olivier
HENDRY OLIVIER (ONTHOUKOK)
Huidige beroep: Werk by Olive Branch-restaurant op Prins Albert
Geboortedatum: 2 April 1982.
Is jy getroud: Ongetroud.
Waar woon jy: Prins Albert, Wes-Kaap.
Waar het jy leer kook: By my werksplek, die Olive Branch-restaurant.
Ek kan nie kook sonder . . . die regte bestanddele nie.
Alles het met broodbak begin toe ouma Sophie hom geleer het. As ’n klein seuntjie het hy haar ure dopgehou terwyl sy vars deeg knie. Later het Hendry by die Olive Branch as ’n skottelgoedwasser begin werk, maar die eienaar het sy aanvoeling vir kook vinnig raakgesien. Vandag is hy onmisbaar in die Olive Branch se kombuis en veral bekend om sy broodpoeding brioche. Hy beskryf hom as ’n perfeksionis en hoop hy kan ’n verskil in sy gemeenskap maak deur die jeug te wys dat harde werk en toewyding tot sukses kan lei. Hendry se grootste ondersteuner is sy vierjarige seuntjie Matthew, ook sy grootste dryfveer om so ver moontlik te kom in die lewe en sodoende vir Matthew ’n goeie lewe te verseker.